open-index/open-wikipedia-markdown huggingface dataset:
Khabur

**Khabur** (arabisk الخابور *al-khābūr*, hebraisk כבר *Kebar*, kurdisk Xabûr, gammelsyrisk ܚܒܘܪ *ḥābur/khābur*, tyrkisk *Habur*) er den største sideelven til Eufrat i Syria. Selv om Khabur har sitt utspring i Tyrkia, er den karstiske kilden ved Ra's al-'Ayn hovedvannkilden for elven. Flere viktige periodiske elver møter Khabur nord for Al-Hasakah, og danner sammen det som blir kalt Khaburtriangelet eller Øvre Khabur. Fra nord til sør minker den årlige nedbørsmengden i Khabur-området fra over 400 mm i året til mindre enn 200 mm, så elven har vært en viktig vannkilde for jordbruket i området gjennom historien. Khabur møter Eufrat nær byen Busayrah.

## Sideelver

Sideelvene til Khabur er listet opp fra øst til vest. De fleste av disse er periodiske elver, wadi, som bare fører vann i deler av året. 
*Wadi Radd
*Wadi Khnezir
*Wadi Jarrah
*Jaghjagh-elva
*Wadi Khanzir
*Wadi Avedji

## Historie
Elven har i noen oldtidskilder navnet **Chaboras**.

Khabur er åsted for flere viktige fortellinger Esekiels bok i Det gamle testamente, som i åpningsverset:* «Det var i det trettiende året, på den femte dagen i den fjerde måneden, mens jeg var blant de bortførte ved Kebar-elven, at himmelen åpnet seg. Jeg så syn av Gud.»*

Andre referanser til elven i Esekiel er 1,3; 3,15; 3,23; 10,15; 10,20; 10,22; og 43,3. 

Den er også nevnt i Første Krønikebok 5,26: «Da oppildnet Israels Gud Tiglat-Pileser mot dem, kongen av Assur, han som de også kalte Pul. Han førte dem i eksil, både rubenittene, gadittene og halvparten av Manasses stamme. Han førte dem til Halah, *Habor*, Hara og Gosan-elven, der de er den dag i dag.»

Og den er nevnt i Annen Kongebok, 17,6: «I Hoseas niende regjeringsår inntok assyrerkongen Samaria og førte israelittene bort til Assur. Han lot dem bosette seg i Halah og ved *Habor*, en elv i Gosan, og i byene i Media.» Likeledes i 2. Kong 18,11. 

Da den spanske rabbi Benjamin fra Tudela i år 1163 e.Kr. besøkte Khaburs munning, fant han i nærheten to hundre jøder som han mente kanskje kunne være nedstammet fra de som var blitt bortført av assyrerne. 

Siden 1930-årene er det gjort mange arkeologiske utgravninger og undersøkelser i Khaburdalen, og de indikerer at det har bodd folk her siden eldre steinalder. Viktige steder som er utgravde er blant andre Tell Halaf, Tell Brak, Tell Leilan, Tell Mashnaqa, Tell Mozan og Tell Barri. Regionen har gitt navn til et særskilt malt steintøy funnet i Nord-Mesopotamia og Syria, og som stammer fra tidlig på 1000-tallet f.Kr. Regionen omkring Khabur-elva er også tilknyttet starten på kongedømmet Mitanni som blomstret ca. 1500-1300 f.Kr.

## Khaburdalen i dag
Khabur-prosjektet, som startet i 1960-årene, har omfattet byggingen av en rekke demninger og kanaler. Tre demninger er bygget i Khaburvassddraget for kunstig vanning. Dette omfatter også Tabqademningen i Eufrat. 

## Referanser


## Eksterne lenker
* 
* F.E. Gigot, art. Habur, i ''Catholic Encyclopedia'' (1910).
Da duene forsvant

***Da duene forsvant*** (svensk: *När duvorna försvann*, finsk: *Kun kyyhkyset katosivat*) er en roman fra den finske forfatteren Sofi Oksanen fra 2012.  Den ble oversatt til svensk i 2013 av Janina Orlov og til norsk 2013 av Turid Farbregd.

Boken er den tredje i trilogien som ble innledet med Stalins kyr (2003) og  Utrenskning (2008).

## Handling
Boken tar utgangspunkt i den tyske okkupasjonen iav Estland i 1941, da sovjetmakten ble jaget ut av landet. I tre år var tyskerne de nye okkupantene, og fram til sovjetmakten kom tilbake, hadde mange tatt ulike valg på ulike premisser og som fikk ulike konsekvenser. Utover i 1960-årene var kommunistregimet grundig etablert med et nettverk av kontrollører og overvåkere, og en stor russisk tilstedeværelse i befolkningen. Boken handler om forhold under okkupasjon, om motstand og forræderi, om ulykkelig ekteskap, om kjærlighet og farlige forbindelser, og om modige og svikefulle valg.

Tre personer står sentralt i boken: Motstandsmannen Roland som kjemper for et fritt og uavhengig Estland. Hans fetter Edgar som er kameleonen som alltid går dit makten er, og kan skifte identitet og lojalitet uten å nøle. Juudit som er ulykkelig gift med Edgar, forelsker seg i en tysk offiser, og har bånd til den idealistiske Roland.

## Referanser


## Eksterne lenker
*  oktober.no: ''Da duene forsvant''
Fagerborggata (Oslo)

**Fagerborggata** (7–45, 6–54) er en gate på Fagerborg i (for det meste) bydel St. Hanshaugen i Oslo. 

## Beliggenhet og navn

Den begynner som en fortsettelse av Pilestredets gateløp over Stensparken og danner grense mellom bydelene Frogner og St. Hanshaugen før den dreier nordøst ved Døvekirken og ender i Ullevålsveien nord for Fagerborg videregående skole. Gateløpet er skilt i to, slik at trafikken i søndre del ledes inn i Jacob Aalls gate, mens nordre del går mellom Gørbitz' gate og Ullevålsveien.

Gaten het tidligere Sofienberggaten, men fikk navn i 1874 etter løkken Fagerborg, som i sin tid hadde hovedbygning der nr.&nbsp;52 er.

## Bebyggelse

Bebyggelsen er fra slutten av 1800-tallet og senere. Følgende adresser kan nevnes:
* Nr. 11: Treetasjers frittliggende leiegeård, ark. Anselm Liljeström (1891)
* Nr. 12: Døvekirken i Oslo (1974)
* Nr. 14: Treetasjers teglhus oppført for Norges Husmorforbund; huser i dag *Fagerborggaten barnehage*
* Nr. 15 og 15B: To nyklassisiske hus i to etasjer, ark. E.A. Wiig (1929)
* Nr. 17: Leiegård i mur, ark. Kristen Rivertz (1901)
* Nr. 19-19C: Toetasjers nyklassisk rekkehus i mur, ark. E.A. Wiig (1928)
* Nr. 23 og 25: Nybarokke leiegårder, ark. Kristen Rivertz (1911)
* Nr. 24: Tidligere Solitude løkke, nå Hertzbergs gate 7
* Nr. 26-34: Inngår i boligkomplekset Jessenløkken (1919–22)

Nr. 6 er eneste adresse i bydel Frogner. Det er en funkispreget leiegård, og også andre deler av gaten er preget av funkisarkitektur (nr. 21 og 27, en rekke adresser på 40-tallet samt hus med adresser i tilstøtende gater). Fagerborg videregående skole ligger på østsiden av gaten, men har adresse Pilestredet 109.

## Referanser


## Kilder
* 

## Eksterne lenker
* 
* Lokalhistoriewiki
Linge

**Linge** kan referere til
en person med etternavn Linge eller stedet Linge:

* Martin Linge, skuespiller og motstandsmann
* Jan Herman Linge, motstandsmann og båtkonstruktør
* Ruth Linge, operasanger 

* Heinz Linge, tysk SS-offiser (Sturmbannführer) og kammertjener
* Shi Linge, kinesisk katolsk biskop av Yanzhou i provinsen Shandong i Folkerepublikken Kina

* Linge (Møre og Romsdal) bygd og ferjested i Norddal kommune

;Andre betydninger

* Kompani Linge
* Lingetunnelen
* Eidsdal-Linge
* Linge (elv), elv i Nederland
Boulevard (sang)

**«Boulevard»** er en norsk sang. Melodien ble skrevet av Svein Dag Hauge og teksten ble skrevet av Jan Eggum. Den var ett av bidragene til Melodi Grand Prix 1986, den norske uttagingen til Eurovision Song Contest 1986 i Bergen.

Sangen ble framført på norsk av Nina Askeland. Den endte på en tredjeplass med 47 poeng.

## Innspilling
*Nina Askeland. Utgitt på singlen Tomato XS&nbsp;19 i 1986. Produsent: Svein Dag Hauge.

## Referanser
Rock’n Roll Band

**«Rock'n Roll Band»** er en norsk sang. Melodi og tekst ble skrevet av Claudia Scott, Casino Steel og Torstein Flakne. Den var ett av bidragene til Melodi Grand Prix 1986, den norske uttagingen til Eurovision Song Contest 1986 i Bergen.

Sangen ble framført på norsk av Claudia Scott & band. Den endte på en sjetteplass med 38 poeng.

## Innspilling
*Claudia Scott. Utgitt på singlen Big Hand BHS&nbsp;107 i 1986. Produsert av Bjørn Nessjø.

## Referanser
Buset kraftverk

**Buset kraftverk** er et vannkraftverk i Vartdal i Ørsta kommune i Møre og Romsdal.

Det er et elvekraftverk som utnytter et fall på 170 meter i Skorgeelva.

Installert effekt er 1,2 MW fra en peltonturbin. Årsproduksjon er 5 GWh.

Kraftverket eies av lokale grunneiere.

## Referanser


## Kilder
* 
* NVE vannkraftdatabase
* BNTurbin a.s

## Eksterne lenker
* Sunnmørsposten: Pengane fossar inn
Helicopter in-flight refuelling

**Helicopter in-flight refuelling** (**HIFR**) foregår typisk når et helikopter blir tanket opp av et orlogsskip mens helikopteret er i luften. HIFR utføres hvis skipet ikke er utstyrt med et helikopterdekk, eller fordi det er hurtigere enn å lande. En brennstoffslange fra skipet løftes opp til helikopterets kabin via helikopterets vinsj. En flytekniker om bord vil tanke opp helikopteret gjennom en intern tankstuds. Denne metoden benyttes hovedsakelig i forbindelse med helikopterredningstjeneste langt til havs, hvor Sea King-helikoptre fra 330 skvadron og Super Puma-helikoptre fra Airlift kan fylle fra en del av Kystvaktens og Sjøforsvarets fartøyer.

HIFR er den ene måten man kan foreta en hurtig opptankning av et helikopter. En annen metode er *[[rotors running refuelling]]*, hvor helikopteret lander, men ikke stopper sine motorer eller rotorer mens det foregår gjenopptankning av brennstoff.
Lille Khabur

**Khabur**, eller **Lille Khabur** for å skille den fra en annen elv, (kurdisk: *Xabûr*, tyrkisk: *Habur* eller **Khabir** eller **Habur** eller **Habur Suyu** -*suyu* betyr  *vann*) er en elv som utspringer i Uludere i provinsen Şırnak, i Øst-Anatolia i Tyrkia, og blir dannet av en rekke mindre elver som renner fra Taurusfjellene sørøst for Hakkâri. Den renner generelt sørover og krysser grensen inn i Irak før den i Irak endrer retning og renner vestover gjennom byen Zakho, som den deler i to. før den blir krysset av den antikke, muligens romerske, Delal-broen. Få kilometer vest for den irkakiske byen Zakho mottar Lille Khabur den største sideelven sin, Hezil Suyu, og munner ut i Tigris ved tregrensepunktet mellom Tyrkia, Irak og Syria.

## Referanser


## Eksterne lenker
*
Heidelva kraftverk

**Heidelva kraftverk** er et vannkraftverk i Volda kommune i Møre og Romsdal.

Det er et elvekraftverk som utnytter et fall på 220 meter.

Installert effekt er 500 kW fra en horisontal peltonturbin. Årsproduksjon er 2,5 GWh.

## Referanser


## Kilder
* 
* NVE vannkraftdatabase
* Fem elvekraftverk
Lille Zab

**Lille Zab** eller **Nedre Zab** (kurdisk: *Zēʾi Koya*, arabisk: الزاب الاسفل, persisk: زاب کوچک, akkadisk: Zabū šupalū, syrisk: ܙܒܐ ܬܚܬܝܐ ) er en elv i Iran og Irak. Den er 402 km lang og begynner i Zagrosfjellene i vestre Iran og munner ut i Tigris i guvernementet Kirkuk i nordlige Irak.

Det finnes også en Store Zab. 

De to elvene som kalles Store Zab og Lille Zab, var basisen for oldtidens assyriske sivilisasjon. Navnet *Zab* kommer fra det persiske ordet *zehâb* (زهاب), som betyr «vann som flommer fra bakken».

Elvene benyttes til irrigasjon og vannkraft, med store demninger i begge elvene. I løpet av våren er det flom i begge elvene, og dette dobler vannmengden i Tigris. Restene av oldtidsbyen Assur finnes på vestbredden av Tigris, omtrent midt mellom der Zab-elvene møter Tigris.

## Eksterne lenker
*
Nærhet

**«Nærhet»** er en norsk sang. Melodien ble skrevet av Kate Gulbrandsen. Teksten ble skrevet av Kate Gulbrandsen og Rolf Løvland. Den var ett av bidragene til Melodi Grand Prix 1989, den norske uttagingen til Eurovision Song Contest 1989 i Lausanne i Sveits.

Sangen ble framført på norsk av Kate Gulbrandsen. Den ble slått ut i finalen og gikk ikke videre til «superfinalen».

## Innspilling
*Kate Gulbrandsen. Utgitt på singlen Mariann MSN-149.

## Referanser
Gjenveien (Oslo)

**Gjenveien** er en vei på Frøen i bydel Vestre Aker i Oslo. Den går mellom Villaveien og Apalveien, og fortsetter som gangvei på den andre siden av Apalveien i retning NRK.

Veinavnet ble vedtatt i 1923. Ingen veinumre er i bruk.

## Referanser


## Kilder
*
Inkululeko

**«Inkululeko»** (betyr **frihet** på xhosa, et språk i Sør-Afrika) er en sang. Melodi og tekst ble skrevet av amerikanskfødte David Chocron. Den var ett av bidragene til Melodi Grand Prix 1986, den norske uttagingen til Eurovision Song Contest 1986 i Bergen.

Sangen ble framført på norsk av Jørn Hoel. Den endte på andreplass med 59 poeng.

## Innspilling
*Jørn Hoel. Utgitt på singlen Polydor 883&nbsp;958-7 i 1986. Arrangert av David Chocron. Produsert av David Chocron og Arvid Esperød.

## Referanser
Rotors running refuelling

**Rotors running refuelling** (ofte forkortet **RRR** og bokstavert «**Triple-Romeo**») foregår typisk når et helikopter vender tilbake til et skips helikopterdekk (eventuelt en helipad på landjorden), og lander, men ikke stopper sine motorer eller rotorer mens det foregår en gjenopptankning av brennstoff. Dermed er helikopteret klar til å lette igjen med et øyeblikks varsel hvis behovet skulle oppstå.

RRR er den ene måten man kan foreta en hurtig opptankning av et helikopter. En annen metode er *[[helicopter in-flight refuelling]]*, hvor et helikopter holder seg i posisjon rett over et skip, heiser opp en brennstoffslange og på den måte tanker helikopteret.
Mange millioner

**«Mange millioner»** er en norsk sang. Melodi og tekst ble skrevet av Håkon Iversen. Den var ett av bidragene til Melodi Grand Prix 1987, den norske uttagingen til Eurovision Song Contest 1987 i Brussel i Belgia.

Sangen ble framført på norsk av Håkon Iversen. Den endte på en andreplass med 56 poeng.

## Innspillinger
*Håkon Iversen. Utgitt på singlen CBS CBS&nbsp;650496&nbsp;7 i 1987.
*B-siden er den engelskspråklige versjonen: «State of Mind». Iversen sto også for den teksten.

## Referanser
Gausvikelva

**Gausvikelva** er ei elv i Harstad kommune i Troms. Den renner østover fra Storvatnet (136 moh.) til den munner ut i Tjeldsundet ved Gausvik. Elva er  lang ( medregnet Dalelva), og har et nedbørfelt på . Middelvannføringen ved munningen er . Den nederste delen av elva blir også kalt *Storelva*, mens strekningen oppstrøms fra Haukebøvatnet også kalles *Straumselva*.

Vassdraget ble i 1980 vernet mot kraftutbygging i Verneplan II for vassdrag. Før vassdraget ble vernet var det imidlertid allerede bygget ut med 3 kraftverk, Gausvik I, II (senere nedlagt) og III, og vernet gjaldt derfor mot ytterligere utbygging. Det ble sett i sammenheng med vernet av nabovassdragene Melåa, Botnelva og Storelva som en del av et større og attraktivt natur- og friluftsområde med nærhet til større tettsteder.

Storvatnet er den største innsjøen på Hinnøya, og har Dalelva som sitt største og viktigste tilløp. Dalelva har utspring nord for Kongsviktinden (977 moh.) og renner nordøstover gjennom Kongsvikdalen til Storvatnet. Dalen har rike viltforekomster, og benyttes også av reindriften til flytting av rein. Øst for Storvatnet og over mot Svartevatnet ligger flere myrer med et rikt fugleliv og området er også mye brukt til småviltjakt.

Europavei 10 krysser elva ved munningen, mens Fv14 passerer langs nordenden av Storvatnet. Det ligger bebyggelse i tilknytning til disse veiene, og rundt Storvatnet ligger en rekke hytter.

## Referanser
Khasa

**Khasa** (arabisk: نهر خاصة, kurdisk: ڕووباری خاسە) er en periodisk (vinter-)elv som renner gjennom byen Kirkuk i det nordlige Irak. Den tørker inn fullstendig om sommeren, men renner stridt om vinteren og kan da flomme ut over sine bredder.  Den er en sideelv til floden Tigris.

## Eksterne lenker
* http://www.globalsecurity.org/military/world/iraq/kirkuk.htm
Khanaqin

**Khanaqin** (kurdisk: *Xaneqîn* ,خانه قين, arabisk: خانقين) er en by i guvernementet Diyala i østlige Irak.
Frichs gate (Oslo)

**Frichs gate** (1–3, 2) er en gate på Fagerborg i bydel St. Hanshaugen i Oslo. Den er bare ett kvartal lang og går mellom Gørbitz' gate, August Cappelens gate.

Gaten fikk navn i 1924 etter maleren Joachim Frich. Tidligere lå det trehusbebyggelse her, men den nåværende bebyggelsen er bygårder fra 1930-årene.

## Kilder
* 

## Eksterne lenker
*
Têt

**Têt** er den største elva i Roussillon sørvest i Frankrike med ei lengde på 115,8 km. Têt begynner ved foten av Pic Carlit i Pyreneene, og renner gjennom departementet Pyrénées-Orientales fra vest til øst, og munner ut i Middelhavet nær Perpignan.

## Referanser
Hvor?

«**Hvor?**» er en norsk sang. Melodi og tekst ble skrevet av Arne Bendiksen. Den var ett av bidragene til Melodi Grand Prix 1964, den norske uttagingen til Eurovision Song Contest 1964 i København i Danmark.

Sangen ble framført på norsk av Jan Høiland med lite orkester og så på nytt av Inger Jacobsen med stort orkester. Den endte på en fjerdeplass med 52 poeng.

Gilly Gilbert skrev den engelskspråklige teksten. Den engelske tittelen er «Where».

## Innspilling (den engelskspråklige versjonen)
*Al Bishop with the Troll Keys. Utgitt på singlen Troll TR&nbsp;117 i 1964.
*Inger Jacobsen. Utgitt på samle CD-en Den Store Norske Grand Prix Samlingen 1960-1985. Triola - TNCD 2018/19
*Åse Thoresen. Utgitt på singelen Triola  TN 376

## Referanser
Snu deg om

**«Snu deg om»** er en norsk sang. Melodi og tekst ble skrevet av Bjørn Hellandsjø. Den var ett av bidragene til Melodi Grand Prix 1961, den norske uttagingen til Eurovision Song Contest 1961 i Cannes i Frankrike.

Sangen ble først framført på norsk av Nora Brockstedt med lite orkester og så på nytt av Svein Nilsen med stort orkester. Den endte på en andreplass med 64 poeng.

## Innspilling
*Nora Brockstedt, Kringkastingsorkestret under ledelse av Øivind Bergh. Arr.: Egil Monn-Iversen. Utgitt på singlen Karusell KM&nbsp;22 i 1961.

## Svenskspråklig versjon
Den svenske tittelen er «Vänd dig om».

## Innspilling
*Nora Brockstedt. Utgitt på singlen Joker JK&nbsp;4014 i 1961.

## Referanser
Hertzbergs gate (Oslo)

**Hertzbergs gate** (3–7, 2–8) er en gate på Fagerborg i bydel St. Hanshaugen i Oslo. Den går på skrå mellom Jacob Aalls gate og Suhms gate.

Gaten fikk navn i 1924 etter prost Nils Hertzberg (1759–1841). Bebyggelsen på vestsiden er leiegårder fra tiden omkring den første verdenskrig. På østsiden står et par funkisblokker oppført i 1930-årene (ark. Henrik Nissen d.y. og Gunnar Brynning).

## Kilder
* 

## Eksterne lenker
*
Hyakumanto-darani

**Hyakumanto-darani** er et sett fire japanske sutraer som ble trykt mellom 764 og 770 i et opplag på en million eksemplarer etter bestilling fra keiserinnen Kōken (også kjent som keiserinnen **Shōtoku**; 718–770) og som hvert ble oppbevart inni en liten treetasjers pagode kalt *hyakumanto*. De ble sendt ut til de ti største templene i Japan, blant annet Hōryuji og Tōdaiji, i håp om fred. 

De anses for å være blant de første eksemplarene av masseprodusert trykking. Det er uklart hvilken trykkemetode som ble brukt, men det finnes to teorier: enten ved tresnitt eller ved dyptrykk.

Trepagodanene er 12 cm store.

## Referanser
Alwand

**Alwand**  eller **Halwan** (arabisk: نهر حلوان, persisk: رود الوند) er en elv i det østlige  Irak og vestlige Iran.  Den har utspring i Zagrosfjellene i Iran.

Elven renner mot vest fra fjellene til byen Qasr-e Shirin, der den snur mot sør og krysser grensen til Irak. Deretter renner den gjennom byen Khanaqin. 

Elven munner ut i Diyala ved Zengabadh.

## Referanser


## Eksterne lenker
*
Kviven kraftverk

**Kviven kraftverk** er et vannkraftverk i Volda kommune i Møre og Romsdal.

Det er et elvekraftverk som utnytter et fall på 223 meter.

Installert effekt er 1,6 MW fra en peltonturbin. Årsproduksjon er 5,6 GWh.

## Referanser


## Kilder
* 
* NVE vannkraftdatabase
* Fem elvekraftverk
Finlands nasjonalteater

**Finlands nasjonalteater** (fi: *Suomen Kansallisteatteri*) ligger i den nordre enden av Järnvägstorget i sentrum av Helsingfors. Nasjonalteateret er Finlands eldste profesjonelle finskspråklige teater. De første oppsetnIngene var i  Björneborg med premiere 13. oktober 1872, da under namnet Finska Teatern (fi: *Suomalainen Teatteri*). 

Nasjonalteaterets første scene i hovedstaden var den gamle Arkadiateatern ved Riksdagshuset i Helsingfors. Den nåværende teaterbygningen ble tegnet av arkitekt Onni Tarjanne (tidligere *Onni Törnqvist*) og ble innviet i 1902. I denne forbindelse ble også teaterets navn endret til dagens.

Bygningen fikk flere tilbygg på 1930-tallet og i 1954 ble fløyen med den lille scenen ferdigstilt, og som har egen inngang fra Kaisaniemiparken. Denne nye fløyen ble tegnet av arkitektene Kaija og Heikki Siren.

Foran hovedinngangen finnes en statue av forfatteren Aleksis Kivi, utført av skulptøren Wäinö Aaltonen.

## Scener
Scener i Finlands nasjonalteater:
* Stora scenen (885 plasser)
* Lilla scenen (309 plasser)
* Willensauna (152 plasser)
* Omapohja (78 plasser, men kan variere. Befinner seg i nabobygningen)

## Eksterne lenker
*
Trollvinter

***Trollvinter*** (svensk *Trollvinter*) er ei barnebok fra 1957 av den finlandssvenske forfatteren Tove Jansson. Det er den sjette av bøkene om Mummitrollet. Boka utkom på norsk i 1958, oversatt av Gunnel Malmstrøm.

Boka har blitt beskrevet som Janssons «virkelig litterære gjennombrudd», og som en «fast tømret helhet», i motsetning til de tidligere, episodiske bøkene. Jansson mottok den svenske bildebokprisen Elsa Beskow-plaketten for boka.

## Bakgrunn
Jansson hadde hatt suksess med de første bøkene fra Mummidalen, og innledet i 1953 et samarbeid med London's Evening News om en daglig tegneseriestripe. Stripa begynte i 1954, og gikk etterhvert i 120 aviser. Arbeidspresset med tegneserien førte til at Jansson mistet arbeidslysten i forhold til nye bøker fra Mummidalen.

Hun fikk fornyet arbeidslysten gjennom et vendepunkt i sin egen forståelse av Mummidalen: «Med den boken fikk Mummitrollet et eget ansikt. Han var ikke lenger bare et snilt og morsbundet lite troll som opplevde eventyr. Etter den fortellingen ble bøkene mindre barnslige.» Mens de tidligere bøkene konsentrerer seg om somrene i Mummidalen, byr *Trollvinter* på en ødslig vinterlandskap, som Mummitrollet må mestre alene. Fortellingen har derfor også mer preg av utviklingsroman.
  
Jansson hadde i 1955 møtt og blitt samboer med kunstneren Tuulikki Pietilä, et forhold som varte livet ut. Pietilä blir portrettert i figuren Too-tikki, som introduseres i Mummidalen i denne boka.  
## Handling og tema
Vanligvis ligger Mummifamilien i dvale fra november til april. Når Mummitrollet våkner i januar føler han seg forvirret, ensom og mismodig, for alt er så rart og fremmed. Han er den første mummi som opplever vinteren.

I løpet av bokas seks kapitler orienterer Mummitrollet seg først i huset. Etterhvert møter han Too-tikki, og er hennes gjest i badehuset, sammen med Lille My. De møter *Isfruen*, som kommer inn fra havet med en intens, ødeleggende kulde. Mummitrollet møter en liten, bustete stamfar som bor bak kakkelovnen. I kapitlet «De ensomme gjestene» må Mummitrollet skaffe mat til flere sultne, uventede gjester: hunden Ynk, en flott smånurk, en forvirret Filifjonke og en uforskammet gafse. Den friskfyraktige Hemulen introduserer slalom, isbading og overnatting i snøhule. Boka avsluttes med at våren kommer, og Mummitrollet deler sine nye erfaringer med Mummimamma, som rydder opp.

## Referanser
Mats Halvorsen

**Mats Halvorsen** (født 12. mai 1972) er en norsk musiker og låtskriver født og oppvokst på Hamar. Halvorsen er mest kjent som frontmann i rockebandet POD. POD utgav to album med "Nevertheless" 1998 (BMG / Norsk Plateproduksjon), og Organic 2000 (Petroleum Records). Singelen **Motorcyclehappytrip** ble A-listet på P3 og var i en lengre periode den mest spilte rockesingelen på norsk radio. Singelen "The Chase" fra andrealbumet "Organic" ble også godt tatt imot av pubikum og fikk mye spilletid på radio. Bandet eksisterte fra 1996 til 2001. Halvorsen er også mannen bak rocketrioen **Lillebror**, som utgav albumet "Sterkt Berykta" i 2011 (Buck Records / Indie Distribution).

## Album
* Pod "Nevertheless" komponist/tekstforfatter 1998
* Pod "Organic" komponist/tekstforfatter 2000
* Lillebror "Sterkt berykta" komponist/tekstforfatter 2011

## Singler
* Pod "Shoot" komponist/tekstforfatter 2000
* Pod "Knocked Down" komponist/tekstforfatter 2000
* Pod "Yeah! Yeah!" komponist/tekstforfatter 2000
* Pod "The Chase" komponist/tekstforfatter 2000
* Pod "Motorcyclehappytrip" komponist/tekstforfatter 1998
* Pod "Only Confusing" komponist/tekstforfatter 1998
* Pod "Swoop" komponist/tekstforfatter 1998

## Forretningsmannen
Halvorsen er også forretningsmann med mange år som salgsleder innenfor logistikkbransjen bak seg. Halvorsen har bidratt til etableringen av et norsk logistikkselskap ved navn Logent AS.

## Eksterne lenker
*
Inger Johanne Pettersen

**Inger Johanne Pettersen** (født 1953) er en norsk økonom som er professor i bedriftsøkonomi ved NTNU. Pettersen var landets første kvinnelige professor i bedriftsøkonomi. Hun er professor ved Handelshøyskolen i Trondheim (del av NTNU), tidligere del av Høgskolen i Sør-Trøndelag. Hun tok graden dr.oecon. ved NHH i 1993, med en avhandling om organisering og resultater i sykehus.

Inger Johanne Pettersen var i perioden 1994–1997 den første rektoren ved den nyetablerte Høgskolen i Bodø (nå Nord universitet). Høgskolen var en fusjon mellom Høgskolesenteret i Nordland, Bodø lærerhøgskole og Nordland sykepleierhøgskole.

Pettersen var medlem i Norges Banks hovedstyre fra 2004 til 2006. Hun var styremedlem i NOKUT (Nasjonalt organ for kvalitet i utdanningen) i perioden 2007–2010, og styremedlem i Statens lånekasse for utdanning 2010–2018. I perioden 1983-1985 var hun blant annet også medlem i Norges Naturvernforbunds landsstyre.

Inger Johanne Pettersen har vært medforfatter av flere bøker og antologier. Hun har også i en årrekke publisert vitenskapelige arbeider.

Pettersen har vært redaktør av tidsskriftet Praktisk Økonomi & Finans (Universitetsforlaget) siden 2016. Hun har også vært med i regjeringsoppnevnte offentlige utvalg.

Hennes pedagogiske arbeider har konsentrert seg omkring emner i bedriftsøkonomisk teori, økonomistyring og helsetjenestens økonomi og ledelse.

## Referanser
Eksentersliper

** Eksentersliper ** er et elektroverktøy som pusser med sandpapir som er festet med borrelås ved å slipe i sirkulert ca. 16&nbsp;000 - 22&nbsp;000 omdreininger i minuttet. Vinkelen på rotasjonen av hodet og disken er variabel. Det ble første gang introdusert i 1982.

Maskinen drives av 230 volt elektrisk strøm eller et oppladbart batteri og har motoreffekt på fra 200 til 800 watt. Eksentersliper blir valgt istedenfor plansliperen fordi den er mer effektiv og maskinene skilles fra hverandre ved at plansliperens papir vibrerer og eksentersliperens papir går i sirkel og fortere.

## Se også
* Båndsliper
* Plansliper
* Rettsliper
* Sandpapir
* Trekantsliper
* Overflatesliper

## Referanser


## Eksterne lenker
* «Choosing a Random Orbital Sander» av John C. Harris
Sleeper hit

**«Sleeper hit»** er et uttrykk brukt i underholdningsbransjen om filmer eller musikkutgivelser som blir suksessfulle, selv etter å ha lite promotering eller en dårlig åpningshelg. Eksempler på «sleeper hits» er *[[Søvnløs i Seattle]]* (1993), *[[Forrest Gump]]* (1994), *[[Min beste venns bryllup]]* (1997), *[[Den sjette sans]]* (1999),  and *[[Alle elsker Mary]]* (1998).
Båndsliper

** Båndsliper ** er et elektroverktøy som sliper med sandpapir på bånd. Maskinen fås fra 100 - 400 omregninger i minuttet og fås fra 600 - 1200 watt avhenger hvor kraftig motor det skal være. Båndsliperen drives av 230 volt strøm eller 12 volt batteri. Maskinen er egnet til å pusse i tre i store emner. 

## Se også
* Eksentersliper
* Overflatesliper
* Plansliper
* Rettsliper
* Sandpapir
* Trekantsliper
* Verktøysliper, verktøymaskin for å slipe andre verktøy
Trekantsliper

En **trekantsliper**, også kalt **slipemus**, **deltasliper**, **hjørnesliper** eller **multisliper**, er et elektroverktøy som pusser med sandpapir festet med borrelås som går i fra 10 000 til 25 000 omdreininger i minuttet (r/min). Maskinen fås som strømdrevet på 230 volt nettspenning eller 12 volts batteri. Maskinen fås fra 50 - 300 watt etter hvor kraftig motor det er.

## Se også
* Benksliper
* Båndsliper
* Eksentersliper
* Plansliper
* Rettsliper
* Sandpapir
Tayrona nasjonalpark

**Tayrona nasjonalpark** (spansk: *Parque Nacional Natural Tayrona*) er en nasjonalpark langs den karibiske kysten i departementet Magdalena nord i Colombia. Den befinner seg 34 kilometer øst for byen Santa Marta.

Nasjonalparken har et areal på 225 km². Dens høyeste punkt er om lag 900 meter over havet. Den består av ulike skogstyper og er habitat for et stort antall dyre- og plantearter. I parken er det også en rekke strender, hvorav Cabo San Juan er den mest kjente.

Nasjonalparken ble oppretta 24. april 1969. Den er oppkalt etter tayrona-folket, som tidligere holdt til i området. I parken er det flere arkeologiske funn fra denne kulturen. Tayrona nasjonalpark er et populært turistmål, og var Colombias nest mest besøkte nasjonalpark i 2009, med 211&nbsp;833 besøkende.

## Referanser


## Eksterne lenker
*
Carulla

**Carulla** er en colombiansk supermarkedkjede. Den ble grunnlagt i Barranquilla i 1905, og er nå en av landets største, med hovedkontor i Bogotá.

I 2000 slo Carulla seg sammen med Almacenes Vivero, og ble Colombias nest største supermarkedkjede med navnet Carulla Vivero. I 2006 ble den kjøpt av Grupo Éxito.

## Eksterne lenker
*
Tadeusz Brzozowski

**Tadeusz Brzozowski** (født 21. oktober 1749 i Königsberg; død 5. februar 1820 i Polotsk) var den 19. generalsuperior for jesuittordenen.

## Virke
Etter at jesuittenes superior for Russland og i teorien generalsuperior for hele ordenen, pater Gabriel Gruber, døde den 7. april 1805, valgte generalkongregasjonen ham den 2. september 1805 Brzozowski til sin nye superior.

Brzozowski fikk til sin død ikke tillatelse til å forlate Tsarrussland. Derfor fikk han ikke anledning til å flytte til Roma for å tiltre embedet som generalsuperior, serlv om jesuittene ble universelt gjenopprettet av pave Pius VII ved bullen *[[Sollicitudo omnium ecclesiarum]]* av 7. august 1814.

Den 5. februar 1820 døde Tadeusz Brzozowski. Samtidig forviste tsaren alle jesuitter fra Russland. Pater Aloisius Fortis ble Brzozowskis etterfølger som generalsuperior.

## Referanser


## Litteratur
* INGLOT, M., *La Compagnia di Gesù nell'impero Russo (1772-1820)*, Roma, 1997.
* ROUET de JOURNEL, M.-J., *La Compagnie de Jésus en Russie; un collège jésuite à Saint Petersbourg (1800-1816)*, Paris, 1922.
* ZALENSKI, S., *Les Jésuites de la Russie blanche* (2 bd.), Paris, 1886.
Al-Hilla

**al-Hilla** (alternativt **al-Hillah**, arabisk: الحلة) er en by i det sentrale Irak som er administrativt hovedsete for guvernementet Babil. Den ligger ved Hilla-forgreningen av floden Eufrat, om lag 100 kilometer sør for Bagdad. Ruinene av oldtidsbyen Babylon ligger utenfor byen. Befolkningen er for det meste muslimsk.

Det finnes et befolkningsoverslag på 701&nbsp;041 innbyggere fra 2009, på en areal på 878&nbsp;km².

Hilla ligger i et landskap preget av jordbruk. Ved intensiv irrigasjon har området blitt rikt på flere kornslag, frukt og vekster som kan bearbeides til tekstiler.

Den «nye» byen ble grunnlagt i 1101. I 1260 underkastet Al-Hilla seg frivillig under mongolene og unngikk dermed de ødeleggelser dom mner gjenstridige byer måtte lide; Hülegü fremmet til og med de sjiittiske høylærde her. Dermed vokste det i middelalderen frem en fremragende lærddomsskole her, med representanter som blant andre Al-Hilli.

Etter første verdenskrig, i 1920, var det blodige kamper mot britene her - de kostet 300 mann fra Manchester-regimentet livet. Byen var en viktig administrasjonsby både under det osmanske og det britiske herredømme.

## Referanser


## Eksterne lenker
*
Dalelva (Harstad)

**Dalelva** er ei elv i Harstad og Tjeldsund kommuner i Troms. Den har utspring fra Tindholvatnan nord for Kongsviktinden (977 moh.) og renner først mot nordvest, deretter nordøst gjennom Kongsvikdalen til munningen i Storvatnet. Fra Storvatnet fortsetter Gausvikelva til Tjeldsundet. Elva er  lang og har et nedbørfelt på . Middelvannføringen ved munningen er .

Gausvikvassdraget ble i 1980 vernet mot kraftutbygging i Verneplan II for vassdrag, men Storvatnet var allerede før vernevedtaket regulert som magasin for kraftverkene i Gausvikelva. Dalelva er imidlertid fri for tekniske inngrep, bortsett fra munningen i det regulerte Storvatnet og enkelte hytter i samme område. Kongsvikdalen har rike viltforekomster, og er mye brukt som tur- og friluftsområde. Dalen benyttes også av reindriften til flytting av rein.

## Referanser
3. Stampe

**3. Stampe** (*Tredje stampe, «Stampa»*) ligger i skogsområdet Baneheia, like nordvest for Kvadraturen (sentrum) i Kristiansand kommune og er en oppdemmet innsjø. Navnet kommer av at det i 1704 ble anlagt en stampemølle nede i byen som ble drevet med vann fra Baneheia. Denne virksomheten er opprinnelsen til navnet på *Stampetjønnene*: 1., 2., og 3. Stampe. 3. Stampe er den største av disse. 3. Stampe var lenge vannreservoar for byen, og en del av det første vannverk med vannledning til Torvet som ble anlagt i Baneheia i 1843.

På sørsida av 3. Stampe (by-sida) ligger Kjempesteinen. Den består egentlig av to store flyttblokker som er transportert hit av innlandsisen ei gang i siste istid.

I dag fører turveier rundt 3. Stampe og det er anlagt sandstrand, flytebrygger og badeplass tilpasset funksjonshemmede, samt oppført toaletter på nordsida (Eg-sida). Langs turveien passeres "Høilandshola". Det er en trang hule i fjellet mellom stien og vannet. Hulen er et gammelt kalkskjerp og det sies at mestertyven Ole Høiland skal ha flyktet gjennom denne hulen som skal ha fortsatt under heia mot Eg.

3. Stampe er en populær badeplass om sommeren.  Ei lita sandstrand av påfylt sand befinner seg på nordsida av 3. Stampe. *Se også [[badeplasser i Kristiansand]]*

## Referanser
Onakalven

**Onakalven** er Onas høyeste punkt. Av Kartverket er Onakalven definert som et skjær i sjøen. Ona fyr står på Onakalven.  

## Referanser


## Eksterne lenker
* Nettsted om Ona
Anhalt-Zerbst

**Anhalt-Zerbst** var et tysk fyrstedømme som lå i det nåværende Sachsen-Anhalt i tidsrommene 1252–1396 og 1544–1796.

## Historie
 
Landet oppstod da fyrstedømmet Anhalt ble delt mellom Henrik Is tre sønner, som førte til at tre anhaltske linjer oppstod:
Anhalt-Aschersleben, Anhalt-Bernburg og Anhalt-Zerbst. Den første linjen døde ut allerede i 1315, og området tilfalt den andre, som ble avsluttet i 1468.
Den tredje linjen ble delt i 1396 i den albrektske og den sigmundske, der den siste i 1468 fikk linjen Bernburgs område, men selv ble delt i 1473 i den ernestinske og den valdemarske.

Landene hadde ved dette på en mangfoldig måte blitt oppdelt mellom fyrstelinjene, men ble forent i 1570 av Joakim Ernst av den sigmundske linjen (død 1586). Hans sønner regjerte i 17 år sammen, men delte landet i 1603 i 4 deler. Anhalt-Zerbst tilfalt Rudolf som tilhørte den samme ætten som den russiske keiserinnen Katarina II.

## Regenter
### Fyrster 1252–1396
*Siegfried I av Anhalt, 1252-1298
*Albrekt I av Anhalt, 1298-1316
*Albrekt II av Anhalt, 1316–1362
**Albrekt III av Anhalt, 1359 (samregent)
*Valdemar II av Anhalt, 1316–1368 (samregent)
*Johan II av Anhalt, 1362–1382
**Valdemar II av Anhalt 1368–1371 (samregent)
*Valdemar III av Anhalt 1382–1391 (samregent)
*Sigismund I av Anhalt 1382–1396 (samregent)
*Albert IV av Anhalt 1382–1396 (samregent)

### Fyrster 1544–1796

*Johann V av Anhalt, 1544–1551
*Karl I av Anhalt, 1551–1561
**Bernhard VII av Anhalt, 1551–1570 (samregent)
**Joakim Ernst av Anhalt, 1551–1586 (samregent, seinere fyrste alene over hele Anhaltl);
*Rudolf av Anhalt-Zerbst, 1603–1621
*Johann VI av Anhalt-Zerbst, 1621–1667
**August av Anhalt-Plötzkau, regent 1621–1642
*Karl Vilhelm av Anhalt-Zerbst, 1667–1718
**Sophie Auguste av Schleswig-Holstein-Gottorp, regent 1667–1674
*Johan August av Anhalt-Zerbst, 1718–1742
*Johan Ludvig II av Anhalt-Zerbst, 1742–1746
**Kristian August av Anhalt-Zerbst, 1742–1747 (samregent)
*Fredrik August av Anhalt-Zerbst, 1747–1793
**Johanna Elisabet av Holstein-Gottorp, regent 1747–1752
*Sophie Friederike Auguste av Anhalt-Zerbst (Keiserinne Katarina II av Russland) 1793–1796 (bare i Jever)
*Opptatt i [[Anhalt-Dessau]] 1796.
*

## Kilder
Skinvik kraftverk

**Skinvik kraftverk** er et vannkraftverk i Austefjorden i Volda kommune i Møre og Romsdal.

Det er et elvekraftverk som utnytter et fall på 96 meter i Skinvikelva.

Installert effekt er 1,2 MW fra to peltonturbiner. Årsproduksjon er 5 GWh.

Småkraft kjøpte alle aksjene i Skinvik kraftverk AS i 2021.

## Referanser


## Kilder
* 
* NVE vannkraftdatabase
* Småkraft AS
Tyssenaustet

**Tyssenaustet** er en ubetjent turisthytte ved Tussevatnet (regulert vann) ved Bjørke i Hjørundfjorden. Hytta ble satt opp på dugnad i 1934.

## Referanser
Reindalsseter turisthytte

**Reindalsseter turisthytte** er en delvis betjent turisthytte drevet av DNT Sunnmøre. Den ligger på 710 moh. ved Langevatnet i Reindalen (Tafjord) og er DNT Sunnmøres mest besøkte hytte. Hytta er betjent i sommersesongen og er sentralt i rute- og hyttenettet i Tafjordfjella. Utenom sommersesongen er den selvbetjent med et mindre antall senger tilgjengelig. 

Hytta ble reist i 1936 av maskinlaftet tømmer. Trematerialene ble fraktet opp bakkene fra Tafjord og skal ha blitt lastet om 33 ganger før det var fremme ved tomten i Reindalen. Etter krigen kjøpte Ålesund-Sunnmøre Turistforening gårdsbruket Jacobgarden i Nedste-Rødal og ble da grunneier i Reindalen og fjellvidder rundt. Nedste-Rødal ble neddemt ved oppføring av Zakariasdammen i 1966, mens Reindalen ble spart. 

## Referanser
Veslefrikk (sang)

**«Veslefrikk»** er en norsk sang. Melodien ble skrevet av Olav Lystrup og teksten ble skrevet av Kjellaug Lystrup. Den var ett av bidragene til Melodi Grand Prix 1967, den norske uttagingen til Eurovision Song Contest 1967 i Wien i Østerrike.

Sangen ble framført på norsk av Karin Krog med lite orkester og så på nytt av Per Asplin med stort orkester. Den endte på en fjerdeplass med fem poeng.

## Innspilling
*Karin Krog. Utgitt på singlen Triola TN&nbsp;465 i 1967.

## Referanser
Clásica de San Sebastián 2014

**Clásica de San Sebastián 2014** var den 34. utgaven av sykkelrittet Clásica de San Sebastián. Rittet gikk over 219,2 km den 2. august 2014. 

## Lag
I tillegg til de 18 WorldTourlagene fikk 1 UCI ProContinental-lag delta:

## Resultater

## Eksterne lenker
* Offisiell nettside (es)
En drøm er alt

**«En drøm er alt»** er en norsk sang. Melodien ble skrevet av Ole og Birger Bråten. Teksten ble skrevet av Torleif Holm. Den var ett av bidragene til Melodi Grand Prix 1960, den norske uttagingen til Eurovision Song Contest 1960 i London i Storbritannia. 

Sangen ble framført på norsk av Inger Jacobsen i semifinalen og endte på en fjerdeplass med 28 poeng. I finalen ble sangen framført på norsk av Siss Hartmann og endte på en andreplass med 79 poeng.

## Innspilling
*Nora Brockstedt. Utgitt på EP-platen Karusell KMEP&nbsp;2 i 1960.
*Nora Brockstedt, svensk versjon: Joker- JEP 8007

## Referanser
God gammel firkantet vals

**«God gammel firkantet vals»** er en norsk sang. Melodien ble skrevet av Einar Schanke og teksten ble skrevet av Alfred Næss. Den var ett av bidragene til Melodi Grand Prix 1964, den norske uttagingen til Eurovision Song Contest 1964 i København i Danmark.

Sangen ble framført på norsk av Wenche Myhre med lite orkester og så på nytt av Elisabeth Granneman med stort orkester. Den endte på en andreplass med 60 poeng.

## Innspillinger
*Elisabeth Granneman med Egil Monn-Iversens orkester. Utgitt på singlen Triola TN&nbsp;374 i 1964.
*Einar Schanke. Utgitt på LP-platen *Einar Schankes nevergreens* (Camp Records CPLP&nbsp;5012) i 1976.
*Wenche Myhre. Utgitt på CD-en *[[La meg være ung – Komplett 1960–1965]]* (Triola TNCD 2005) i 1993.

## Referanser
Dušan Cvetinović

**Dušan Cvetinović** (født 24. desember 1988 i Šabac) er en serbisk fotballspiller som spiller midtstopper for RC Lens. Han har tidligere spilt for de sveitsiske klubbene Wohlen, Grasshopper og Vaduz. I juli 2013 signerte han en to og et halvt års kontrakt med RC Lens.

## Referanser

## Eksterne lenker
*
Mirko Kramarić

**Mirko Kramarić** (født 1989) er en kroatisk fotballspiller som spiller venstreback for den Luxembourgske klubben . Han har tidligere spilt for , samt en rekke klubber på Balkan, før han dro til Luxembourg i 2019.

## Referanser


## Eksterne lenker
* 
* List of national team appearances at 
* Profile at
Teaterhögskolan i Helsingfors

**Teaterhøyskolen i Helsingfors** (svensk: *Teaterhögskolan i Helsingfors*, finsk: *Taideyliopiston Teatterikorkeakoulu*) er en finsk kunsthøyskole som gir utdannelse innen scenekunst og dans på det høyeste nivå i landet. Det har hatt universitetsstatus siden 1979. Skolen har rundt 400 studenter og ligger i  Sörnäs i bydelen Berghäll i Helsingfors.

## Eksterne lenker
* Teaterhögskolans nettside
Valgermo/Giskemo kraftverk

**Valgermo Giskemo kraftverk** er et vannkraftverk i Ørskog kommune i Møre og Romsdal.

Det er et elvekraftverk som utnytter et fall på 26 meter i Ørskogelva.

Installert effekt er 1 MW fra en francisturbin. Årsproduksjon er 3 GWh.

## Referanser


## Kilder
* 
* NVE vannkraftdatabase
Nikola Komazec

**Nikola Komazec** (Никола Комазец) (født 15. november 1987) er en serbisk fotballspiller som spiller spiss for den bosniske klubben Sloboda Tuzla. Han har tidligere spilt for , som han signerte for i juli 2014. Komazec fikk kun fire kamper som innbytter og i januar 2015 ble han utleid til Pattaya United i seks måneder. Etter retur til Haugesund fikk han ikke plass på laget og ble solgt til den georgiske klubben  i januar 2016.

## Referanser


## Eksterne lenker
*
Jean-Louis Burnouf

**Jean-Louis Burnouf** (født den 14. september 1775 i Urville, død den 8. mai 1844 i Paris) var en fransk filolog, far til Eugène Burnouf og onkel til Émile-Louis Burnouf.

Burnouf ble i 1807 lærer ved École Charlemagne, senere ved École normale, i 1816 professor eloquentiae ved Collège de France, 1826 inspektør ved Universitetet i Paris og 1830 generalinspektør for det høyere undervisningsvesen, medlem av Académie des inscriptions 1836, universitetsbibliotekar 1840. 

Burnouf utgav lærebøker i gresk og latinsk samt en oversettelse av Tacitus (1827-33). Han oversatte også Sallust, Cicero og Plinius den yngre fra latin. Til latin oversatte han Antoine-Léonard Chézys franske versjon av *Yadjanadatta Badha* (*Yadjnadattas død*).  

Burnouf var en tidlig kjenner av sanskrit, som han studerte under Alexander Hamilton.

## Noen publikasjoner
* *Méthode pour étudier la langue grecque* (1813–1814)
* *Premiers principes de la grammaire grecque*
* *Méthode pour étudier la langue latine* (1840–1841)
* *Souvenirs de jeunesse, 1792-1796* (1888)

## Referanser


## Litteratur
* Théodore-Éloi Lebreton: *Biographie normande*, t. 1, Rouen, Le Brument, 1857, s. 248.
* François-Xavier Feller: *Biographie universelle ou Dictionnaire historique des hommes qui se sont fait un nom*, t. 2, Paris, J. Leroux, 1848, s. 296.
Adrien Prévost de Longpérier

**Henry Adrien Prévost de Longpérier** (født 21. september 1816 i Paris, død 14. januar 1882 i Paris) var en fransk arkeolog.

Longpérier ble ansatt i 1835 i Paris ved myntkabinettet i Bibliothèque nationale de France, og i 1848 som konservator ved museene i Louvre, og ble i 1854 medlem av det franske akademi. 

Han offentliggjorde en mengde viktige arbeider i «Revue de numismatique» og «L'athénaeum francais», tidsskrifter som han selv hadde vært med på å stifte. Dessuten utgav han arbeider om sassanidenes og arsacidernes mynt (1840 og 1854), *Le musée [[Napoléon III]]* (29 hefter, 1864-74, med plansjer) med mer. Han var den første som klarte å tolke et assyrisk kongenavn i kileskrift (navnet *Sargon*, 1847). 

Longpériers skrifter ble utgitt samlet i seks bind, 1882-84.

## Verker
* ''Essai sur les médailles des rois perses de la dynastie Sassanide'', F. Didot Frères, Paris, 1840, 88 p..
* *Notice des monnaies française composant la collection de M.J. Rousseau accompagnée d’indications historiques et géographiques et précédée de considérations sur la numismatique française*, Paris, 1848
* *Notice des antiquités assyriennes, babyloniennes, perses, hébraiques Notice des monuments exposés dans la salle des antiquités américaines (Mexique et Pérou), au musée du Louvre*, 1850.
* des bronzes antiques exposés dans les galeries du Musée impérial du Louvre'', 1868, 224 p..
* sur les insignes de la questure et sur les récipients monétaires'', Didier, 1868, 95 p..
* *Œuvres de Longpérier* réunies et mises en ordre par G. Schlumberger (tome 1 : *Archéologie orientale. Monuments arabes* ; tome 2 : *Antiquités grecques, romaines et gauloises (1838-1861)* ; tome 3 : *Antiquités grecques, romaines et gauloises (1862-1883)* ; tome 4. *Moyen Âge et renaissance (1837-1858)* ; tome 5 : *Moyen Âge et renaissance (1858-1868)* ; tome 6 : *Moyen Âge et renaissance (1869-1883) Antiquités américaines. Supplément: Bibliographie générale* ; tome 7 : *Nouveau supplément et Table générale*.), Leroux, Paris, 1883-1886.

## Referanser
Polen rundt 2014

**Polen rundt 2014** var den 71. utgaven av sykkelrittet Polen rundt. 

Rafał Majka vant to etapper og sammenlagt.

## Lag
I tillegg til de 18 WorldTourlagene fikk 2 UCI ProContinental-lag og ett nasjonalt lag delta:

## Etappene

## Sammenlagt

## Eksterne lenker
*
Baglhólmur

**Baglhólmur** er en holme på Færøyene, beliggende utenfor Víkarbyrgi på østkysten av Suðuroy.

Holmen er med sine 0,8 hektar Færøyenes ellevte største.

## Referanser


## Eksterne lenker
*
Vassvikelva

**Vassvikelva** kan vise til:

*Vassvikelva (Tranøy) – ei elv i Tranøy kommune i Troms
*Vassvikelva (Kvæfjord) – ei elv i Kvæfjord kommune i Troms
*Vassvikelva (Rødøy) – ei elv i Rødøy kommune i Nordland
Ranya Paasonen

**Ranya Paasonen** (født *ElRamly*, i 1974 i Chennai i India) er en finsk forfatter og forsker i politisk historie ved Helsingfors universitet.

Paasonen vokste opp i Libya, Egypt og Finland. Hun er gift med Markku Paasonen.

## Bibliografi (svenske utgivelser)
* *Där solen står högst* 2004 (Auringon asema)

## Priser
* 2002 Kalevi Jäntti-prisen
* 2003 Runebergsprisen 
* 2003 Takk for boken-medaljen  (for *Där solen står högst*)

## Referanser


## Eksterne lenker
* Presentasjon på forlaget sider
Visjoner

**«Visjoner»** er en norsk sang som vant Melodi Grand Prix 1992, og som representerte Norge i Eurovision Song Contest samme år. Sangen er komponert av Robert Morley, med tekst av Eva Jansen, og den framføres på norsk av Merethe Trøan.

## Melodi Grand Prix
Sangen var en av rundt 400 som ble sendt inn til NRKs åpne konkurranse til Melodi Grand Prix, og «Visjoner» ble plukket ut til å delta i finalen i Oslo Spektrum lørdag 21. mars 1992. Der var låten det første bidraget ut på scenen, og etter en svært jevn avstemning vant «Visjoner» en knapp seier over Tor Endresen og «Radio Luxembourg». Under seiersintervjuet vekket tekstforfatter Eva Jansen oppsikt da hun sa at hun hadde «syn» og hadde «sett» seieren på forhånd.

## Eurovision Song Contest
«Visjoner» var det 21. bidraget på scenen i finalen i Malmö om kvelden 9. mai 1992, etter Jugoslavias Extra Nena med «Ljubim te pesmama», og før Tysklands Wind med «Träume sind für alle da».

Da avstemningen var ferdig, hadde «Visjoner» fått 23 poeng og ble nummer 18 av 23 deltakere.

**Poeng**

Poeng til «Visjoner»

Før musepekeren over flagget for å se navnet på landet. Land som ikke ga poeng til Norge, er ikke med i oversikten.

## Innspilling
Sangen begynner som en ballade og går deretter over til å bli en typisk slagerlåt. I teksten spør jeg-personen lytterne om hva de ønsker at deres visjoner av framtiden skal være. Siden det 21. århundret snart er i gang, er det nå en perfekt mulighet til å vurdere dine visjoner og håp for å tiden framover.

*Merethe Trøan. Utgitt på CD-singelen Polydor 836&nbsp;076-2. Produsert av Rolf Løvland. Arrangert av Rolf Løvland og Robert Morley.

## Referanser
Mjóstíggjur

**Mjóstíggjur** kan vise til flere fjell på Færøyene:

* Mjóstíggjur (Suðuroy) - 592 moh.
* Mjóstíggjur (Eysturoy) -  482 moh.
Mjóstíggjur (Suðuroy)

**Mjóstíggjur** (592 moh.) er et fjell på Færøyene. Det er beliggende et stykke nord for bygden Fámjin på vestkysten av Suðuroy, Færøyenes sydligste øy.

Fjellet er det tredje høyeste på Suðuroy, men er kun Færøyenes 118. høyeste fjell totalt sett.

## Referanser
Vikdalskraft

**Vikdalskraft** er et vannkraftverk i Innfjorden i Rauma kommune i Møre og Romsdal.

Det er et elvekraftverk som utnytter et fall på 436 meter.

Installert effekt er 1,1 MW fra en horisontal peltonturbin. Årsproduksjon er 3,2 GWh.

## Referanser


## Kilder
* 
* NVE vannkraftdatabase
Radio Luxembourg (sang)

**«Radio Luxembourg»** er en norsk sang. Melodi og tekst ble skrevet av Rolf Løvland og Tor Endresen. Den var ett av bidragene til Melodi Grand Prix 1992, den norske uttakingen til Eurovision Song Contest 1992 i Malmö i Sverige. Sangen ble framført på norsk av Tor Endresen. Den endte på en andreplass med 715 poeng.

## Innspilling
*Tor Endresen. Utgitt som CD-singel CNR 305-5 i 1992. Arrangører: Rolf Løvland og Pete Knutsen.

## Referanser